Հոգևոր հայրերն այլևս չհանդուրժելով վիրավորանքների տարափը, ոստիկանների կրավորական կեցվածքի պայմաններում հարկադրված են եղել Մայր Աթոռի տարածքից սեփական ուժերով դուրս հանել նախաձեռնության անդամներին: Դրանից հետո կատարվել է այն, ինչը, ամենայն հավանականությամբ, նախատեսել էին ցուցարարները. տեղի է ունեցել բախում հոգևորականների ու ցուցարարների միջև: Ըստ մեզ հասած հավաստի տեղեկությունների, վերջիններս հիմնականում թիրախավորել են Գևորգ սրբազանին, հավանաբար վերջերս նրա այն հայտարարության համար, որ «Նոր Հայաստան, նոր Հայրապետ» նախաձեռնության անդամներից մեկի մոտ ոստիկանները հայտնաբերել են թմրանյութի նմանվող զանգված: